কোডা () হল শান হেডার রচিত ও পরিচালিত ২০২১ সালের হাস্যরসাত্মক নাট্যধর্মী চলচ্চিত্র। এটি ২০১৪ সালের ফরাসি-বেলজীয় চলচ্চিত্র লা ফামিই বেলিয়ে-এর ইংরেজি ভাষার পুনর্নির্মাণ। এতে দেখা যায় বধির পিতামাতার সন্তান রুবি রসি (এমিলিয়া জোন্স) পরিবারের একমাত্র ব্যক্তি যিনি কানে শুনতে পান, তিনি তার পরিবারের মাছ ধরার ব্যবসা দেখাশুনা করেন ও সঙ্গীতশিল্পী হওয়ার উচ্চাকাঙ্ক্ষা পোষণ করেন।  চলচ্চিত্রে বধির চরিত্রে অভিনয়ের জন্য বধির অভিনয়শিল্পীদের নেওয়া হয়, যারা জোন্সের সাথে মার্কিন ইশারা ভাষায় যোগাযোগ করেন। এতে পার্শ্ব চরিত্রে অভিনয় করেন ইউজেনিও দেরবেস, ট্রয় কটসার, ফের্দিয়া ওয়ালশ-পিলো, ড্যানিয়েল ডুরান্ট ও মার্লি ম্যাটলিন। মার্কিন যুক্তরাষ্ট্র ও ফ্রান্সের যৌথ প্রযোজনায় নির্মিত চলচ্চিত্রটি ম্যাসাচুসেটস অঙ্গরাজ্যের গ্লোস্টারে চিত্রায়িত হয়।  কোডা অসংখ্য পুরস্কার অর্জন করে, তন্মধ্যে রয়েছে ৯৪তম একাডেমি পুরস্কারে শ্রেষ্ঠ চলচ্চিত্র, শ্রেষ্ঠ পার্শ্ব অভিনেতা (কটসার) ও শ্রেষ্ঠ উপযোগকৃত চিত্রনাট্য। এটি মনোনয়ন পাওয়া সকল বিভাগে পুরস্কার জয় করা সপ্তম শ্রেষ্ঠ চলচ্চিত্র পুরস্কার বিজয়ী। এটি স্ট্রিমিং পরিষেবায় পরিবেশিত ও সানড্যান্স চলচ্চিত্র উৎসবে প্রদর্শিত শ্রেষ্ঠ চলচ্চিত্র পুরস্কার বিজয়ী প্রথম চলচ্চিত্র। কটসার শ্রেষ্ঠ অভিনেতা বিভাগে একাডেমি পুরস্কার ও বাফটা পুরস্কার বিজয়ী প্রথম পুরুষ বধির অভিনেতা।  অভিনয়শিল্পীদল  এমিলিয়া জোন্স - রুবি রসি  ইউজেনিও দেরবেস - বের্নার্দো "মিস্টার ভি" ভিয়ালোবস  ট্রয় কটসার - ফ্র্যাঙ্ক রসি, রুবির বাবা  ফের্দিয়া ওয়ালশ-পিলো - মাইলস প্যাটারসন, রুবির পছন্দের ব্যক্তি  ড্যানিয়েল ডুরান্ট - লিও রসি, রুবির ভাই  মার্লি ম্যাটলিন - জ্যাকি রসি, রুবির মা  অ্যামি ফরসিথ - গের্টি, রুবির ঘনিষ্ঠ বন্ধু  সারা ক্লার্ক - তানিয়া  কেভিন চ্যাপম্যান - ব্র্যাডি  জন ফিওর - টনি সালগাদো  রেবেকা গিবেল - জোয়ান বাইলস  এমিলিয়া ফচার - মিশা  সঙ্গীত মারিয়াস ডে ভ্রিস চলচ্চিত্রটির সুর করেন। এতে মৌলিক সুর ও কিছু গান অন্তর্ভুক্ত করা হয়েছে। চলচ্চিত্রে ব্যবহৃত গানগুলো সরাসরি রেকর্ড করা হয়েছেন এবং গেয়েছেন এমিলিয়া জোন্স ও ফের্দিয়া ওয়ালশ-পিলো, তাদের সহযোগী গায়কদল হিসেবে ছিলেন বার্কলি কলেজ ও মিউজিক ও গ্লুস্টার হাই স্কুলের শিক্ষার্থীরা। এতে জোন্সের গাওয়া মৌলিক গান "বিয়ন্ড দ্য শোর" অন্তর্ভুক্ত রয়েছে, যা চলচ্চিত্রের শেষে বাজানো হয়। সাউন্ডট্র্যাক অ্যালবামটি ২০২১ সালের ১৩ই আগস্ট চলচ্চিত্রটি মুক্তির দিন রিপাবলিক রেকর্ডস থেকে প্রকাশিত হয়।  মুক্তি প্রদর্শনী কোডা চলচ্চিত্রটি ২০২১ সালের ২৮শে জানুয়ারি সানড্যান্স চলচ্চিত্র উৎসব ২০২১-এর উদ্বোধনী দিনে প্রদর্শিত হয়। এটি মার্কিন নাটকীয় প্রতিযোগিতার অংশ হিসেবে প্রদর্শিত হয়। সে সময়ে মার্কিন যুক্তরাষ্ট্রে কোভিড-১৯ এর বৈশ্বিক মহামারির কারণে চলচ্চিত্রটি ভার্চুয়ালি প্রদর্শিত হয়।  স্ট্রিমিং চলচ্চিত্রটি ২০২১ সালের ১৩ই আগস্ট স্ট্রিমিং পরিষেবা অ্যাপল টিভি+-এর পরিবেশনায় মুক্তি দেওয়া হয়। ইন্ডিওয়্যার ধারণা করে চলচ্চিত্রটি প্রথম সপ্তাহান্তে প্রায় ১০০,০০০ মিলিয়ন মার্কিন ডলার আয় করে।  তথ্যসূত্র  বহিঃসংযোগ  Official screenplay   on Apple TV+        বিষয়শ্রেণী:২০২১-এর চলচ্চিত্র বিষয়শ্রেণী:২০২১-এর স্বাধীন চলচ্চিত্র বিষয়শ্রেণী:২০২১-এর হাস্যরসাত্মক নাট্য চলচ্চিত্র বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:২০২০-এর দশকের ফরাসি চলচ্চিত্র বিষয়শ্রেণী:২০২০-এর দশকের মার্কিন চলচ্চিত্র বিষয়শ্রেণী:ইংরেজি ভাষার ফরাসি চলচ্চিত্র বিষয়শ্রেণী:ইংরেজি ভাষার স্বাধীন চলচ্চিত্র বিষয়শ্রেণী:ইংরেজি ভাষার হাস্যরসাত্মক নাট্য চলচ্চিত্র বিষয়শ্রেণী:মার্কিন স্বাধীন চলচ্চিত্র বিষয়শ্রেণী:মার্কিন হাস্যরসাত্মক নাট্য চলচ্চিত্র বিষয়শ্রেণী:অ্যাপল টিভি+-এর মৌলিক চলচ্চিত্র বিষয়শ্রেণী:পাতের চলচ্চিত্র বিষয়শ্রেণী:পরিবার সম্পর্কে চলচ্চিত্র বিষয়শ্রেণী:বধির জনগোষ্ঠী সম্পর্কে চলচ্চিত্র বিষয়শ্রেণী:পিতা-পুত্রের সম্পর্ক সম্পর্কে চলচ্চিত্র বিষয়শ্রেণী:বাবা-মেয়ের সম্পর্ক নিয়ে চলচ্চিত্র বিষয়শ্রেণী:মা-মেয়ের সম্পর্ক নিয়ে নির্মিত চলচ্চিত্র বিষয়শ্রেণী:মাতা-পুত্রের সম্পর্ক সম্পর্কে চলচ্চিত্র বিষয়শ্রেণী:সঙ্গীত ও সঙ্গীতজ্ঞ সম্পর্কে চলচ্চিত্র বিষয়শ্রেণী:ম্যাসাচুসেটসের পটভূমিতে চলচ্চিত্র বিষয়শ্রেণী:ম্যাসাচুসেটসে ধারণকৃত চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে একাডেমি পুরস্কার বিজয়ী বিষয়শ্রেণী:স্যাটেলাইট পুরস্কার বিজয়ী চলচ্চিত্র